Peder Lofnes Hauge

Peder Lofnes Hauge (født 1989 i Gloppen) er en norsk politiker (Venstre) som fra 2020 er leder for Noregs Mållag. 

Hauge er født og oppvokst på gården Hauge i Gloppen. Han gikk på Firda videregående skole fra 2005 til 2008. Fra 2010 til 2014 tok han utdannelse som grunnskolelærer ved Høgskulen i Bergen, og ble adjunkt. Han var samtidig kommunestyremedlem i Gloppen (2011-2015). Før Stortingsvalget 2013 og Stortingetsvalget 2017 var Hauge valgkampsekretær for Sogn og Fjordane Venstre og førstekandidat Sveinung Rotevatn. 

Hauge var ansatt som politisk rådgiver for Bergen Venstres bystyregruppe (2014-2015) og som politisk rådgiver for sosialbyråd Erlend Horn (V) (2015-2019). Han var valgkampsjef for Bergen Venstre i 2019, og ble etter valget ansatt som politisk rådgiver for finansbyråd Erlend Horn (V) (2019-2020).

Hauge ble styremedlem i Noregs Mållag fra 2016, nestleder fra 2018 og tok over som leder fra 2020.

Referanser

Kilder 
 Peder Lofnes Hauge på LinkedIn

Nynorskforkjempere
Norske pedagoger
Venstre-politikere i Sogn og Fjordane
Lokalpolitikere i Gloppen
Personer fra Gloppen kommune
Fødselsdato ikke oppgitt
Alumni fra Høgskulen i Sogn og Fjordane